पाएं अपने शहर की ताज़ा ख़बरें और फ्री ई-पेपरडाउनलोड करें
इस समय ऑक्सीजन की भारी मांग के कारण मरीजों के परिवारों को धक्के खाने पड़ रहे हैं। इससे निपटने के लिए जेसी बोस विश्वविद्यालय और जिला प्रशासन ने मिलकर एक सिस्टम तैयार किया है। इसके जरिए लोगों को सिलेंडर भराने के लिए धक्के नहीं खाने पड़ेंगे। एप के जरिए उन्हें सही जानकारी मिल सकेगा।
कुलपति डॉ. दिनेश कुमार के अनुसार विश्वविद्यालय, जिला प्रशासन फरीदाबाद एवं वाईएमसीए माब के सहयोग से ऑक्सीजन रिफिलिंग प्रबंधन प्रणाली विकसित की गई है। इसके माध्यम से कोरोना संक्रमित ऐसे रोगी जिन्हें ऑक्सीजन की आवश्यकता है, उन्हें पंजीकरण कराना होगा। इसके लिए पंजीकरण लिंक (https://forms.gle/weYXvXuF7uVB87gw6) जिला प्रशासन की वेबसाइट पर उपलब्ध कराया जाएगा।
पंजीकरण के लिए रोगी को अपने आधार कार्ड विवरण के साथ एसपीओ2 वेल्यू (ऑक्सीजन का स्तर) दर्ज कराना होगा। इस पहल से कोरोना पीड़ित परिवार के सदस्य को ऑक्सीजन सिलेंडर भराने के लिए इधर-उधर नहीं भागना पड़ेगा और न ही इसके लिए लंबी कतार में इंतजार करना होगा। इस पहल को जेसी बोस विश्वविद्यालय के इलेक्ट्रॉनिक्स इंजीनियरिंग विभाग ने विभागाध्यक्ष प्रो. नीलम तुर्क की देखरेख में संकाय समन्वयक डॉ. रश्मि चावला और संगीता ढल्ल द्वारा संचालित किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn